CELEX: E2009P0007
Language: lv
Date: 2009-06-22 00:00:00
Title: EBTA Uzraudzības iestādes 2009. gada 22. jūnijā iesniegtā prasība pret Lihtenšteinas Firstisti (Lieta E-7/09)

3.9.2009   
            
            
               LV
            
            
               Eiropas Savienības Oficiālais Vēstnesis
            
            
               C 208/6
            
         EBTA Uzraudzības iestādes 2009. gada 22. jūnijā iesniegtā prasība pret Lihtenšteinas Firstisti
   (Lieta E-7/09)
   2009/C 208/06
   EBTA Uzraudzības iestāde, 35 Rue Belliard, 1040 Brussels, BELGIUM ko pārstāvēja EBTA Uzraudzības iestādes pārstāvji Bjørnar Alterskjær un Ólafur Jóhannes Einarsson, 2009. gada 22. jūnijā iesniedza EBTA Tiesai prasību pret Lihtenšteinas Firstisti.
   EBTA Uzraudzības iestāde lūdz, lai EBTA Tiesa pasludina, ka:
   
               1.
            
            
               noteiktajā termiņā nepieņemot pasākumus vai nepaziņojot iestādei par pasākumiem, kuri jāīsteno saskaņā ar Aktu, kas minēts Līguma par Eiropas Ekonomikas zonu XXII pielikuma 10.e punktā (Eiropas Parlamenta un Padomes 2005. gada 26. oktobra Direktīva 2005/56/EK par kapitālsabiedrību pārrobežu apvienošanos), kas pielāgots EEZ līgumam ar tā 1. protokolu, Lihtenšteinas Firstiste nav izpildījusi saistības saskaņā ar šā Akta 19. pantu un EEZ līguma 7. pantu,
               kā arī
            
         
               2.
            
            
               Lihtenšteinas Firstiste sedz tiesāšanās izdevumus.
            
         
      Juridiskā un faktiskā pamatinformācija un prasības juridiskais pamats:
   
   
               —
            
            
               pašreizējā lieta ir saistīta ar direktīvas par kapitālsabiedrību pārrobežu apvienošanos neīstenošanu,
            
         
               —
            
            
               EBTA Uzraudzības iestāde atsaucas uz to, ka Lihtenšteinas Firstiste nav sniegusi nekādas norādes par to, ka tā ir īstenojusi minēto direktīvu Lihtenšteinas likumos,
            
         
               —
            
            
               EBTA Uzraudzības iestāde atsaucas uz to, ka Lihtenšteinas Firstiste nav apstrīdējusi direktīvas neīstenošanas faktu.